Broj: 02-1- -1/23

Sarajevo, 03.10.2023. godine

Na osnovu člana 69. Zakona o visokom obrazovanju (,,Službene novine Kantona Sarajevo" broj: 36/22), člana 111. i 148. Statuta Univerziteta u Sarajevu i člana 8.,25. i 26. Pravila studiranja za treći ciklus studija na Univerzitetu u Sarajevu – doktorski studij i prijedloga Komisije za prijem kandidata na interdisciplinarni III ciklus studija na Univerzitet u Sarajevu – Fakultetu političkih nauka, po prethodnoj saglasnosti sekretara, Vijeće Univerzitet u Sarajevu – Fakulteta političkih nauka na sjednici održanoj 03.10.2023. godine, donosi:

**ODLUKU**

**o usvajanju Konačne rang- liste kandidata primljenih na treći ciklus studija**

1. Usvaja se Konačna rang lista kandidata ( treći prijavni rok) primljenih na treći ciklus studija na Univerzitet u Sarajevu – Fakultetu političkih nauka, generacija 2023/2024.
2. Sastavni dio ove Odluke predstavlja Konačna rang- lista kandidata primljenih na treći ciklus studija.
3. Ovu Odluku i Konačnu rang listu kandidata dostaviti Senatu Univerziteta na daljnje postupanje.

**Obrazloženje:**Preliminarna rang lista kandidata primljenih i prijavljenih na interdisciplinarni III ciklus studija objavljena je dana 21.09.2023. godine na web stranici Fakulteta. Na preliminarnu listu kandidati su imali pravo prigovora u roku od 5 dana. Na preliminarnu rang listu uložen je prigovor od strane kandidatkinje Dženete Halilović. Komisija za prijem kandidata na doktorski studiji je dana 28.09.2023. godine uputila Vijeću Univerziteta u Sarajevu-Fakulteta političkih nauka odgovor na prigovor broj 02-15-1231-2/23 kojim je prigovor ocijenila kao blagovremen, ali neosnovan. Vijeće Univerziteta u Sarajevu-Fakulteta političkih nauka, cijeneći Odgovor na prigovor Komisije, donijelo je Odluku o odbijanju prigovora na preliminarnu rang listu kandidata primljenih i prijavljenih na interdisciplinarni doktorski studij, te Odluku o usvajanju Konačne rang- liste kandidata primljenih na treći ciklus studija, a sveu skladu sa članom 25. Pravila studiranja za treći ciklus studija na Univerzitetu u Sarajevu – doktorski studij, donesena Odluka kao u dispozitivu. **DEKAN**

Akt obradila: Adila Odobašić Mujačić

Akt kontrolisao i odobrio: Prof.dr. Elvis Fejzić \_\_\_\_\_\_\_\_\_\_\_\_\_\_\_\_\_

**Prof.dr. Sead Turčalo**

Dostaviti:

1. Materijal za Vijeće UNSA- FPN;
2. Senat Univerziteta u Sarajevu
3. a/a

*Sekretar organizacione jedinice Univerzitet u Sarajevu- Fakultet političkih nauka, Umihana Mahmić mr.iur., potvrđuje, da je  Odluka u skladu sa zakonskim i podzakonskim propisima koji su na snazi, te da je Vijeće Fakulteta Univerziteta u Sarajevu- Fakulteta političkih nauka nadležno za donošenje iste shodno članu 69. Zakona o visokom obrazovanju („Službene novine Kantona Sarajevo“, broj 36/22).*